SAN FERNANDO CITY, La Union - Naminsan manen a pinadayawan ti Philippine National Red Cross (PNRC) ti Bombo Radyo Philippines gapu iti tinawen a pannakaisayangkat ti Dugong Bombo project.
Kagiddan pay laeng daytoy ti selebrasyon ti National Blood Donors Month ita a bulan ti Hulyo.
Segun ken ni PNRC Secretary General Gwendolyn Pang, dakkel ti nagbalin a kontribusyon ti Bombo Radyo ken dadduma nga organisasyon a mangisaysayangkat iti blood donation project tapno makatulong kadagiti agkasapulan.
Itay agsapa ket inawat ti Bombo Radyo La Union ti plaque of recognition kas panangbigbig ti PRC iti tinawen a proyekto to Bombo Radyo saan laeng nga iti probinsia ngem ketdi iti entero a pagilian.
Malaksid iti Bombo Radyo ket nakaawat met iti pammadayaw ti PNRC galoners club ken dadduma pay a local government units.
ilo_Latn ilo_Latn ilo_Latn ilo_Latn ilo_Latn